
KUUNTELIJALLEMME 


Tervetuloa kanssamme retkelle sametinpehmeään kesäyöhön Parik- 
kalan Siikalahdelle. Me lähdemme liikkeelle vähän ennen auringon- 
laskua ja palaamme vasta kun auringon kehrä on kivunnut jo kor- 
kealle, aamu-unisimmatkin linnut heränneet konsertoiman ja maa- 
laistaloissa Siikalahden rannalla valmistaudutaan aamulypsylle. 

Tämä on LUONTOILLAN ensimmäinen kuunteluretki Suomen 
luontoon, jonka me nyt yhdessä teemme kasetin välityksellä. Jos 
olet aikaisemmin säännöllisesti kuunnellut luonto-ohjelmiamme, 
nämä äänet ovat Sinulle jo entuudestaan tuttuja. Kaikki retkelläm- 
me kuultavat linnunlaulut olet voinut kuulla ohjelmissamme ÄÄNI- 
KUVIA LUONNOSTA, AURINGONNOUSUN AIKAAN tai AU- 
RINGONLASKUN AIKAAN, sillä tämän kasettiretken onnistumi- 
seksi tarvittavat äänitteet on koottu vuosina 1977—83 radioitujen 
ohjelmien materiaaleista. 

Parikkalan Siikalahti on Suomen arvokkain lintuvesi. Tämä ma- 
tala, ruovikkoinen ja rehevä Simpelejärven lahti on myös maamme 
tunnetuin lintupaikka. Siikalahden maine kaakkoisten lintulajien 
läntisenä saarekkeena on kiirinyt läpi Euroopan luonnonharrasta- 
jien keskuuteen. Joka kesä uudet kävijät ja myös jo aikaisemminkin 
paikkaan tutustuneet tulevat Parikkalaan nauttimaan näistä äänis- 
tä, joita Sinulla on nyt tällä kasettiretkellämme mahdollisuus 
kuulla. 

Yhdellä toukokuun lopussa tai kesäkuun alussa tehdyllä retkellä 
Siikalahden ympäri voi nähdä tai kuulla ainakin kolminkertaisen 
määrän lintulajeja kuin me olemme saaneet mahtumaan tälle kase- 
tille. Tämä on meidän valintamme, sanotaanko ”Siikalahden kaksi- 
kymmentä kärjessä”. Tällä retkellä me tutustumme erityisesti niihin 
lintuihin, jotka ovat äänessä illan ja yön aikana. Näistäkin lajeista 
vain Siikalahdelle ominaisimmat lajit ovat mukana tällä koosteella. 

Kun ensimmäisen kerran kesäkuun puolivälissä vuonna 1977 saa- 
vuimme äänityslaitteinemme Parikkalaan, olemme melkein vakuut- 
tuneita siitä, että tulisimme taltioimaan jotain pian menetettävää. 
Häärimme tuolla retkellä lintujen perässä kuin dokumentoidaksem- 
me jälkipolville pian katoavaa luontoa, ääniä ja äänikuvia, joiden 
tallentaminen jo kevään tai kahden jälkeen voisi olla mahdotonta. 

Kesällä 1977 näimme edessämme Siikalahden voimallisesti soivan 
ruovikon, pajut, lepät ja koivut tiheänä vyönä sen rannoilla. Me 
näimme heleänvihreät pellot, jotka sopuisasti nousivat lahden itä- 
rannaksi mäentörmillä kyyhöttävien talojen väliin. Me saatoimme 
aistia parikkalalaisista ystävistämme pelon, jonka aiheutti sodanjäl- 
keinen lupaus hankkia tiloille lisämaata Siikalahdesta. Parikkala- 
laisten peltoja oli jäänyt luovutetulle alueelle ja jo aiemmin oli Sim- 
peleenjärven pintaa laskettu parikin kertaa ja totuttu näin saamaan 
viljavaa maata järvestä. 

Mutta jokainen tiesi jo tuolloin, kesällä 1977, että olot olivat ra- 
justi muuttuneet reilussa kahdessakymmenessä vuodessa ja nyt jo 
osa rantapelloista oli pois viljelyksestä, paketissa. Mutta lupaus oli 
täyttämättä ja paketoijat eivät olleet samoja, jotka nyt mielivät 
tuottaa viljaa ja heinää Siikalahden rannoilla. Katselmus asian rat- 
kaisemiseksi oli vireillä ja kaikki eivät olleet vielä vakuuttuneet Sii- 
kalahden arvosta lintuparatiisina, ainutlaatuisena luontokohteena. 
Syykin oli selvä. He eivät tunteneet Siikalahden lintuja eivätkä 
osanneet niitä näin arvostaakaan. 

Meidän tarkoituksemme, silloin kesällä 1977 oli koota ääninau- 
hoillemme lintukonsertti, joka sävähdyttäisi jokaista kuuntelijaam- 
me. Perusmateriaalin saimmekin kokoon, mutta vuosi toisensa jäl- 
keen olemme halunneet palata Parikkalaan, tehdä sieltä ohjelmaa ja 
koota tämän kasettiretken materiaalia. 


Käynneillämme Parikkalan Siikalahdella olemme saaneet työs- 
sämme apua lukuisilta luonnonystäviltä. Jo ensimmäisellä retkellä 
toimi oppaanamme lehtori Pauli Kantonen. Hänet saatatte nytkin 
tällä kasettiretkellä aistia lähes joka hetki äänityslaitteidemme vie- 
reltä. Pauli on Siikalahden paras tuntija ja hän on yksi niistä, jotka 
ovat voimiaan säästelemättä kamppailleet lahden luonnontilan puo- 
lesta. Hänelle on kiitollisuudenvelassa moni muukin kuin vain 
äänitteiden kokoajat. 

Pauli Kantosen lisäksi haluamme erityisesti kiittää satakielentut- 
kija Jorma Sorjosta ja Siikalahden monivuotista opasvartijaa Juha 
Poutasta. Kiitollisia olemme myös Hilkka ja Jouko Anttoselle, joi- 
den ”luona” Motelli Lohikontissa olemme lepuuttaneet unisia jäse- 
niämme muiden jo kiiruhtaessa päivän askareissaan. 

Tämän kasetin syntymisestä haluan lämpimästi kiittää myös Pa- 
rikkalan ohjelmamatkoilla mukana olleita työtovereitani, jotka 
yöuniaan säästelemättä, Siikalahden lumossa, ovat edesauttaneet 
tämän äänitekokoelman syntymistä. 

Toivottavasti nautitte kuulemastanne. 

Lähdetään liikkeelle — muistakaa hyttysvoide! 


Veikko Neuvonen 
Yleisradio 
Radio 2/Kulttuuriohjelmat 

Kun ensimmäisen kerran seisoskelimme hämärtyvässä illassa Siika- 
lahden ylittävällä patotiellä ja joka suunnalta alkoi kiiriä vähitellen 
voimistuvia, toinen toistaan lumoavampia lintujen ääniä, vasta sil- 
loin lopullisesti tajusin mitä kaikkea olimme menettämässä, jos ruo- 
kokentän tilalla pian lainehtii ruis tai osmankäämikasvusto vaihtuu 
ohran hennon vihreäksi oraaksi. Matala, vähävetinen, vähitellen 
umpeenkasvava järvenlahti oli menettänyt vedenpinnan laskun 
myötä arvonsa järvenä ympäröivän alueen ihmisille. Silmä ei enää 
tavoittanut ruovikoiden keskeltä sinistä selkää, veneellä löysi vain 
vaivoin reitin Siikalahdelta Simpelejärven selille. Lahti ei enää ollut 
sama kuin silloin ennen, eivätkä sen sadat soittajat konsertoineet 
”ihmisen aikaan”. Silloin kun lahden rannan taloissa oikaistaan jä- 
senet raskaan päivätyön jälkeen sängylle, vasta silloin syttyy lintu- 
konsertti lahdella ja sen sakeissa rantaviidoissa. 


Kesäyön valo himmenee verkkaisesti, usva laskeutuu kevyenä 
huntuna lahden ylle. Satakielet, ruokokerttuset, pajusirkut ja luhta- 
huitit kiihdyttävät soittoaan. Uuhka (kaulushaikara) läähättää pari 
sekuntia ja puhaltaa sitten ilmoille signaalinsa jossain ruovikon kät- 
kössä. Toinen vastaa sille pian vastakkaisesta suunnasta lahtea. 
Hyttyset jaksavat vielä inistä ja kuin nykytekniikan airueina järistä- 
vät autot valtatiellä, kolmen kilometrin päässä. 

Ensimmäisen äänitysretkemme oppaat pälyilivät vierellämme 
valppaasti ympäristöön. Siinä olivat Pauli Kantonen, Jorma Sorjo- 
nen ja Esa Sojamo. Kaikki Siikalahden parhaita tuntijoita ja ahke- 
ria sen linnuston tutkijoita. Puhuimme verkkaan Siikalahden lin- 
nuista, mutta eniten sen kohtalosta. 

Ensimmäinen yömme oli tyyni, niinkuin monta muutakin yötä 
sen jälkeen. Meillä on ollut onnea. Kiersimme lahden eteläpään 
monta kertaa pysähtyen. Silloin ei vielä päässyt polkusiltaa pitkin 
Ripekesaarille niin kuin nyt. Joka kerta tuon ensimmäisen jälkeen 
olemme aloittaneet yöretken lintutornilta, pysähtyneet patotiellä, 
piipahtaneet lahden länsirantaa myötäillen sen suupuolella, palan- 
neet patotielle ja jatkaneet matkaa lahden itäreunaa sen eteläpäähän 
ja palanneet sieltä Tiviän kautta valtatie 6:lle. 

Sama reitti on kuljettu yö toisensa jälkeen, kesä kesältä, ilta yh- 
deksästä aamu neljään. Joka kerta yö on maistunut makealta, sata- 
kielen säkeet siivittäneet matkaa, viita- ja luhtakerttusten soolot va- 
ristaneet yön viileyden jäsenistä, kuhankeittäjän huilu kertonut lä- 
hestyvästä aamusta ja satojen rastaiden aamurähinä karkottanut lo- 
pulta meidät majapaikkaan. 


Tämä kasettiretken äänitteet on kaikki tehty toukokuun viimeisen 
viikon ja kesäkuun toisen viikon välisenä aikana, tosin eri vuosina. 
Kesäkuun alkuun mennessä ehtivät viimeisetkin muuttolinnut Siika- 
lahdelle, joskin vuosissa on eroja. Lintujen laulukausi on lyhyt ja 
niinpä äänittäjän kannalta intensiivisimmät kuukaudet ovat touko- 
ja kesäkuu. Näin on Siikalahdellakin. 


Tällä kasetilla me kuuntelemme pääasiassa ns. laululintuja. Siika- 
lahti tarjoaa luonnollisesti paljon muutakin kuultavaa ja nähtävää. 
Mielestämme kuitenkin ominaisinta ja ehkä tavoitelluimpia lintuja 
lahdella ovat yölaulajat ja niistäkin erityisesti kaakkoiset lajit. Täl- 
laista joukkoa taiturimaisia laulajia ei yhdestä paikkaa löydä muu- 
alta Suomesta. 


On luonnollista, että Siikalahden ruovikoissa ja avovesialueilla 
elää joukoittain sorsalintuja. Elokuun 20. jokaisena vuonna Parik- 
kalassa käynnistyy klo 12 mahtava sorsajahti. Parhaimmillaan sil- 
loin kahlaa Siikalahden ruovikoissa 400—500 sorsastajaa. 

Äänittäjän sorsastusaika alkaa jo huhtikuussa ja pian toukokuun 
alkuviikkojen myötä se viilettää ohi. Tätä materiaalia emme ole 
käyneet Parikkalassa pyydystämässä. 

Siikalahti on myös merkittävä muuttolintujen levähdyspaikka. 
Joka vuosi lintuparvet matkaavat tätä kautta kohti pohjoista, koil- 
lista ja itää, mutta myös kaakosta kohti länttä. Siikalahdella leväh- 
tävät joutsenet ja monet kahlaajat. Sen yli lentävät arktiset vesilin- 
nut, sorsat ja hanhet. 

Petolinnuista kalasääski ja ruskosuohaukka kuuluvat lahden va- 
kinaiseen lajistoon. 

Mutta tällä kasetilla me keskitymme yön lintuihin ja jätämme jo- 
pa varhaisen aamun lajiston vähemmälle. Tosin auringonnousun 
jälkeen konsertointinsa aloittaneet lajit jatkavat pitkälle aamuun. 

Siikalahden tyyppilintu on eittämättä satakieli. Touko- ja kesä- 
kuussa satakielen laulu kantautuu jossain lahden kolkassa melkein 
vuorokaudet ympäriinsä. Satakieltä on lahdelta ja sen ympäristöstä 
laskettu yli 40 paria, mikä on enemmän kuin missään muualla sa- 
mankokoisella alueella Suomessa. 

Tavoitteenamme olikin saada satakieli mukaan mahdollisimman 
moneen äänitteeseen. Ainakin 2/3:ssa äänitteistä satakielen laulu 
kantautuukin jostain. Yhtä olennainen ääni lahdella kuin satakielen 
laulu on auton hurina. Tiet kiertävät lahtea ja valtatie 6 on koko 
ajan 2—3 kilometrin päässä. Tyynessä illassa autojen ääni kantau- 
tuu kauas ja sen voitte kuulla näillä äänitteilläkin. Auton ääni on 
nykyisin erottamaton osa asutun ympäristön äänimaisemaa, halu- 
simme tai emme. 

Kasetin äänitteet voidaan jakaa kahteen ryhmään: Akustiikat eli 
äänimaisemat ja lajiäänitteet. Akustiikoissa olemme pyrkineet sel- 
laiseen vaikutelmaan, jonka kuulija kokee keskittymättä mihinkään 
lajiin erikseen. Akustiikka lukuisine eri äänilähteineen toivottavasti 
piirtää eteenne maiseman, jossa seuraavat yksittäiset lajit laulavat. 

Paraboloidi (äänipeili) on äänittäjän tele, jolla poimitaan ääni- 
maiseman yksityiskohtia esille. Tarkkaan kuunnellessanne voitte 
huomata kuinka muutamat äänitteet ovat vierekkäisiä kuvia. Pää- 
solisti laulaa voimakkaimmin ja muut linnut säestävät. Olemme tie- 


toisesti pyrkineet totuttua laajempiin lajiäänitteisiin. Olemme siis 
halunneet saada solistin lisäksi mukaan muitakin laulajia, jos ei 
muita niin ainakin sen lähimmän satakielen. 


Parikkalan Siikalahti ei välttämättä aukea ensimmäisellä kerralla. 
Olen nähnyt monen koululuokan tarpovan polkusiltaa lintutornilla 
ja palaavan hälisten linja-autolle. Olen kysynyt heidän vaikutel- 
miaan enkä ole vakuuttunut, että minun mielestäni kaunis ja moni- 
sävelinen lintukonsertti on innostanut heitä. Monella oli päällim- 
mäisenä mielessä lokkien rääkynä. 

Aina ei Siikalahtikaan näytä parasta puoltaan. Vuosissa on eroja. 
On aikoja jolloin tämänkin kasetin lajeista vain osa on kuultavissa 
tässä lintuparatiisissa. Kannattaa muistaa, että kasetin äänitteet on 
monen matkan ja vielä useamman työtunnin summa. 

Siikalahti pulpahti laajemmin suomalaisten tietoisuuteen vasta 
1970-luvun alussa. Ehkä lahti tuottaisi nyt viljaa tai heinää tai olisi 
vesoittuva peltopaketti, jos muutamat luonnonharrastajat eivät olisi 
tajunneet nostaa äläkkää Siikalahden luonnontilan puolesta. Aika 
oli vastarinnalle otollinen. Ympäristöasiat alkoivat vuoden 1970 jäl- 
keen saada uutta painoa. Maatalouden ylituotanto sai päättäjätkin 
varovaisiksi uusiin pellonraivauksiin rahaa myöntäessään. Luon- 
nonkäyttäjät, siis retkeilijät, metsästäjät ja kalastajat löysivät toi- 
sensa ja luonnonsuojelujärjestöt. 


Luonnonystäville Siikalahden ongelma esiteltiin Suomen luonto 
-lehdessä 1969 kirjoituksessa Tapaus Siikalahti (A. Haapanen— 
I. Holopainen J. Sorjonen. Lahden monipuolinen linnusto ja eri- 
tyisesti siellä vierailevat lintuharvinaisuudet saivat ornitologit sekä 
heistä erityisesti ””bongarit” (harvinaisuuksien metsästäjät) liik- 
keelle. 

Simpelejärvi on suuri järvi. Siihen etelästä tulija tutustuu ensim- 
mäisen kerran jo kun valtatie 6 ja rautatie ylittävät sen rajavyöhy- 
kettä hipoen. Sama Simpelejärvi lainehtii Parikkalan keskustan ku- 
peessa, sen länsipuolella. Ja jos Parikkalasta jatkaa matkaa pohjoi- 
seen, on vielä kerran ylitettävä Simpelejärvi Särkisalmella. 

Mutta emme aja nyt Särkisalmelle asti vaan käännymme valtatie 
6:lta kohta keskustaan johtavan risteyksen jälkeen itäänpäin vieväl- 
le tielle. Soratie polveilee lehtevien kumpareiden ja peltojen välissä 
kolmisen kilometriä. Peltoaukea, loivaa kumparetta ylös ja olemme 
perillä pysäköintipaikalla. Tietä pitkin muutama sata metriä eteen- 
päin päädymme lahdelle, mutta paremman yleiskuvan saa kun ki- 
puaa lintutornille vievää polkua pienelle mäenkumpareelle. 

Leppäpajuviitojen reunustamana levittäytyy Siikalahti edessäm- 
me. Muutama pieni saari lahden eteläpäässä supistaa yleisvaikutel- 
maa. Mäeltä katsoessa peittyvät avovesialueet lähes tyyten ruovi- 
kon, osmankäämikasvustojen ja kortteikkojen sekaan. 

Jatketaan polkua edelleen. Ohitetaan kesällä 1980 valmistunut, 
Maailman luonnonsäätiön rakennuttama opastuskeskus tällä ker- 
taa. — Mutta älkää unohtako käydä tutustumassa sen näyttelyyn. 
— Polku laskeutuu kahden törmän kautta nykyiseen vesirajaan. 
Ohitimme siinä reilut sata vuotta Siikalahden kehityshistoriaa, jota 
ihminen on ohjaillut. 

Järvenlasku peltomaan saamiseksi on vuosisatoja vanha konsti 
Suomessa. Järven pohjalietteissä ovat ravinteet tallessa ja vain 
lasku-uomaa perkaamalla on tuo ravinteikas maa saatu viljelyk- 
seen. 

Simpelejärveä on laskettu kahteen kertaan, ensimmäisen kerran 
1930—33 pari metriä ja uudemman kerran 1939—43. Viimeisim- 
mässä laskussa järven pintaa pudotettiin kahdeksankymmentä sent- 
tiä. Nämä molemmat laskut ovat ratkaisevasti vaikuttaneet Siika- 
lahden kehitykseen lintulahdeksi. 

Pellontekoniksi siis tunnettiin hyvin Parikkalassa ja halu sen 
käyttämiseen iti aina 1970-luvulle asti. Parikkalalaisilta jäi maata 
alueluovutuksissa rajan taakse ja nämä menetykset tuli korvata. 
Asiaa vietiin hitaasti eteenpäin ja koko 1970-luku käytiin vesilain 


mukaisia katselmuksia Siikalahden kuivattamiseksi. Asia on vielä- 
kin kesken. 

Siikalahden pinta-ala on noin 500 ha. Lahti on melko kapea, pit- 
känomainen, etelä-pohjois -suuntainen. Leveimmilläänkin se on 
vain reilun kilometrin ja Ripekesaarten lintutornilta voi kiikaroida 
melkein lahden päästä päähän, sillä matkaa kertyy vain viitisen kilo- 
metriä. 

Viimeisimmän vedenpinnanlaskun myötä Siikalahden syvyydeksi 
jäi syvinpäänkin kohtaan metri. Valtaosassa lahtea tutkijat pystyvät 
hyvin kahlaamaan. 

Siikalahden luonnontila alkoi muuttua nopeasti vuoden 1963 jäl- 
keen, kun lahden eteläpäähän johdettiin Parikkalan keskustaaja- 
man huonosti puhdistetut jätevedet. 1970-luvulle tultaessa jäteve- 
sien rehevöittävä vaikutus näkyi jo hyvin lahdella. Luonnontilan 
puolesta kamppailevat perustivat 1976 suojeluyhdistyksen ja alkoi- 
vat etsiä yhteistyökumppaneita Maailman Luonnonsäätiön Suomen 
rahasto kiinnostui Siikalahdesta ja osti sieltä maata. Näiden pienien 
saariosuuksien myötä luonnonsuojeluväki pääsi virallisesti asian- 
osaiseksi Siikalahden järjestelyihin. 

Jo kesällä 1978 WWF järjesti Siikalahdella talkooleirin, jolla ra- 
kennettiin polkusilta yli kosteikon Ripekesaarille ja leiripaikka. Saa- 
relle kohosi lahjoitusvaroin lintutorni. Kesäksi 1978 Siikalahdelle 
palkattiin myös opasvalvoja ja näin lisääntyvän kävijämäärän ai- 
heuttamat haitat saatiin vähenemään. Kun sitten vielä kesäksi 1980 
rakennettiin opastuskeskus ja sen viereinen leiripaikka kunnostet- 
tiin, Siikalahti olikin valmis ottamaan vastaan tuhannet luonnon- 
harrastajat ympäri Suomen ja maamme rajojenkin takaa. 

Mutta minne unohtui Tyrjän uusjaon loppuunsaattaminen? Mitä 
ovat tehneet Kymen vesipiirin virkamiehet? Mitä on päättänyt Itä- 
Suomen vesioikeus? Virkakoneisto jauhaa kaiken aikaa luonnonys- 
tävien retkistä piittaamatta. Paperipinot siirtyvät virastosta toiseen, 
pöydältä toiselle. 

Itä-Suomen vesioikeus ei antanut lupaa kuivatukseen ja niin pel- 
tohanke Siikalahdella raukesi vuonna 1980. Vesipiirin tehtävä on 
nyt suunnitella ja toteuttaa tulvasuojelu Siikalahden rantapelloille. 
Ojia, penkereitä, niittoja, pumppaamoja, vai mitä se sitten merkit- 
seekin; En ole kuitenkaan enää huolestunut, sillä Siikalahti tunne- 
taan nyt, sen arvo osataan tunnustaa ja siitä tiedetään pitää kiinni 
nyt. Nyt suojelijoita kuunnellaan ja heidän esityksensä on uusia 
suunnitelmia tehtäessä otettu varsin hyvin huomioon. 


Mutta me olimme matkalla lintutornille. Me jäimme polkusillan 
päähän. Satakielet laulavat jo innokkaasti aivan lähellä. Ruoko- 
kerttunen raksuttaa polkusillan kupeessa pajusirkan säestämänä. 
Lokkien rähinä kantautuu lintutornilta päin. Kaulushaikara puhal- 
taa iltasienaalinsa. 

On kaunis, lämmin ja tyyni ilta. Tästä alkaa mieliinpainuva retki 
ympäri Parikkalan lintuparatiisin, Siikalahden. Meillä on aikaa il- 
lasta aamuun. 


SIIKALAHTI 
ILLASTA AAMUUN 


A1 LINTUTORNILLA KLO 21 (2*50”) 


Ripekesaarten lintutornista on hyvä aloittaa tutustuminen Siikalah- 
teen ja sen linnustoon. Auringonlaskun aikoihin lokit ovat vielä in- 
nokkaasti äänessä ja naurulokkien rähinä kuuluu päällimmäisenä. 
Tämä äänite antaa hyvän yleiskuvan illan ja alkuyön äänistä. Lok- 
kien voimakkaiden äänien läpi tunkee liikenteen melu, ohi kiitävien 
autojen äänet. Lahden eteläpäässä puhaltelee jo kaulushaikara. Ää- 
nitteestä voitte löytää myös ruokokerttusen raksutuksen, luhtahui- 
tin piiskansivallusta muistuttavan huikkauksen ja nokikanan äänte- 
lyn. 


A2 RASTASKERTTUNEN Acrocephalus arundinaceus (2*00?) 


Rastaskerttunen hakeutuu ruoikon komeimpaan osaan. Sen verk- 
kainen ja karkea laulu hukkuu helposti naurulokkien lähes ympäri- 
vuorokautiseen mekastukseen. Taustalla laulaa ruokokerttunen. 


A3 RUOKOKERTTUNEN Acrocephalus schoenobaenus (2'13”) 
Ruokokerttunen on kaikkien kosteikkojen tavallisimpia lauluniek- 
koja. Ruokokerttusen särisevän ja vuolaana ryöpsähtelevän laulun 
lomasta kuuluu käki, satakieli, ja kaulushaikara. 


A4 PAJUSIRKKU Emberiza schoeniclus (2?15””) 


Pajusirkku on tavallinen tuttavuus ruoikon ja pensasvyöhykkeen 
vaiheuttumisalueella. Tämä yksilö laulaa Ripekesaarten kupeessa 
polkusillan vieressä kuivuneen pajun oksalla. Eri yksilöiden lauluis- 
sa on melkoisiakin eroja. Pajusirkkua säestävät tässä satakielet, 
ruokokerttuset ja kaulushaikara. 


A5 RYTIKERTTUNEN Acrocephalus scirpaceus (27 36”) 


Rytikerttunen on Etelä-Suomen kosteikkojen laulajia. Sen laulu 
muistuttaa ruokokerttusen raksutusta, mutta on jankuttavaa eikä 
ole yhtä vaihtelevatempoista. Tällä verkkaan ja katkonaisesti laula- 
valla rytikerttusella on seuranaan pajulintu, peippo, pajusirkku, kä- 
ki, punakylkirastas ja koira. 


A6 SATAKIELILEHTO (3'17”) 


Siikalahden reunalehdot ja viidat soivat illasta aamuun satakielien 
laulusta. Kiivaimpaan lauluaikaan toukokuun lopulla ja kesäkuun 
alussa satakielet jokeltelevat myös päivällä. Lehdon takaa lahdelta 
kantautuu naurulokkien, ruokokerttusten, luhtahuitin ja kaulushai- 
karan äänet. Loppupuolella äänitettä intoutuvat kylän koirat hauk- 
kumaan. 


A7 SATAKIELI Luscinia luscinia (2?25””) 


Kolme satakieltä laulaa kilpaa Siikalahden kävijäkeskuksen luona. 
Iltavirkku keltasirkkukin on vielä äänessä. 


A8 KURJET Grus grus (59””) 


Kaukaa, satakieliviidan takaa, lahden itärannalta kantautuu kur- 
kien yöhuuto. Lehdossa laulavat satäkielet, yömyöhäinen peippo ja 
lehtokerttu. 


A9 VIITASIRKKALINTU Locustella fluviatilis (2702) 


Tämä laji on harvinainen satakielilehtojen yölaulaja, satunnaisvie- 
ras kaakosta. Viitasirkkalinnun laulua kannattaa verrata pensas- 
sirkkalinnun lauluun ja huomata sen äänen rytmikkyys, aivan kuin 
tulitikkuja helistelisi askissa. Lahdelta kuuluvat kaulushaikara, luh- 
takana sekä lukuisat ruokokerttuset. Viitasirkkalinnun laulun lo- 
masta kantautuu kuovin valittava hätäily. 


A10 PATOTIELLÄ KLO 22 (225) 


Nyt olemme Siikalahden ylittävällä patotiellä. Katsomme pohjoi- 
seen ja korviimme kantautuu moniääninen konsertti. Äänekkäim- 
piä ovat luhtahuitti, ruokokerttuset sekä lahden yllä syöksyilevä tai- 
vaanvuohi. Naurulokit ovat myös nousseet siivilleen ja rähisevät 
ruovikon yllä. Satakielen laulu kiirii rantaviidasta, pari kaulushai- 
karaa töräyttelee sumusireenin ääntä muistuttavaa säettään. Jostain 
kauempaa kuuluu silkkiuikkujen ääntä. Lopuksi konserttiin yhty- 
vät vielä läheisen turkistarhan siniketut (naalit). 


A11 LUHTAHUITTI Porzana porzana (147?) 


Lämpiminä keväinä kuuluu luhtahuitin piiskansivallus lähes kaikki- 
alla lahdella, mutta aniharvoin onnistuu saamaan linnun näköpii- 
riin, niin piilotteleva se on. Naurulokit, ruokokerttuset, kaulushai- 
kara ja satakielet ovat nekin lahden kuuluvimpia asukkaita. Viita- 
sammakon pulputus kuuluu vielä, vaikka kesä on aluillaan ja yökin 
viilenemässä. 


B1 SIIKALAHDEN SUULLA KLO 23 (3?25?”) 


Pian auringonlaskun jälkeen Siikalahden lintukonsertti nousee 
huippuunsa. Naurulokit, taivaanvuohet ja ruokokerttuset ovat 
vauhdissa, samoin kuin yksinäisyyttään valittava teeri lahden itä- 
rannan harjanteella. Satakieli, luhtahuitti ja kaulushaikara ovat 
vasta virittelmässä soittimiaan yön kiivasta konsertointia varten. 
Muutama nokikana kitkuttaa osmankäämikasvuston reunassa. 


B2 ÄÄNIKUVA YLI KOIVUVIIDAN (1'08”) 


Tämän äänitteen olemme välttämättä halunneet mukaan kokoel- 
maan, vaikka se ensi kuulemalta saattaakin vaikuttaa perin vaisulta 
kiihkeiden lajiäänitteiden joukossa. Olemme siirtyneet Siikalahden 
länsirantaa myötäilevällä pikkutiellä kohtaan, jossa koivuviita jää 
tiheänä meidän ja lahden väliin. Kiipesimme ääniautomme katolle 
ja pystytimme sinne mikrofonijalustan niin korkeana kuin sen suin- 
kin saimme. Etualalla koivikossa kaikuvat satakielien säkeet. Vii- 
dan takaa lahdelta kantautuu etäisenä pikkuhuitin säännöllisesti 
toistuva kuraus sekoittuneena taivaanvuohien ja ruokokerttusten 
ääntelyyn sekä kaulushaikaran matalaan puhallussarjaan. 


B3 SARVIPÖLLÖN POIKASET Asio otus (2'18”) 


Hämärän laskeutuessa alkaa kuusikosta, pellon takaa kuulua sarvi- 
pöllönpoikasten nälkää kuuluttava piiskutus. Poikasten kerjuu- 
äänet kiihtyvät emolinnun saapuessa saaliineen. Yksinäinen puna- 
rinta säestää iltalaulullaan tapahtumia. 


B4 PENSASSIRKKALINTU Locustella naevia (2710?) 


Pensaikkoiselta, metsitetyltä niityltä kantautuva yksitoikkoisen ta- 
sainen sirinä kuuluu pensassirkkalinnulle. Se on viehättynyt selvästi 
avoimemmasta ympäristöstä kuin korkeampaa puustoa tai pensas- 
toa suosiva sukulaisensa viitasirkkalintu. Lisäväriä tähän aamu- 
yönhetkeen tuovat taustalla säestävät kaksi satakieltä. 


B5 LUHTAKERTTUNEN Acrocephalus palustris (1755) 

Luhtakerttunen kuuluu maamme laululinnuston parhaimmistoon. 
Se on loistava matkija, jonka laulusta on tunnistettu aiheita yli sa- 
dan muun lintulajin äänistä. Viitakerttuseen verrattuna laulu on ki- 
reämpää, vaihtelevatempoista ja syöksyittäin eteenpäinkiiruhtavaa. 


Tämä on monoäänite. 


B6 VIITAKERTTUNEN Acrocephalus dumetorum (3'03””) 


Viitakerttusen laulu on edelliseen esiintyjään verrattuna verkkaista 
ja samaa aihetta toistetaan monta kertaa peräkkäin. Laulu koostuu 
myös puhtaammista huiluäänistä kuin luhtakerttusella. Molemmat 
lajit suosivat elinympäristönään pensaikkoja ja puutarhoja. Tällä 
varhaisen aamuhetken äänitteellä viitakerttusen laulun lomasta 
kuuluu äänekäs räkättirastasyhdyskunta, punakylkirastas ja ruoko- 
kerttunen. 


B7 KUHANKEITTÄJÄ Oriolus oriolus (1740”) 


Kuhankeittäjän täyteläinen huiluääni kuuluu erottamattomana osa- 
na Siikalahden vehmaaseen ympäristöön. Tässä rantalehdossa yh- 
tyivät aamukonserttiin varikset, pajulinnut, käki, kultarinta, sata- 
kieli ja lehtokerttu. 


B8 KULTARINTA Hippolais ioterina (230””) 


Kultarinta on erittäin taitava muiden lintujen laulun matkija. Se 
laulaa päiväsaikaan ja yleensä korkealta puusta, kun taas matkinta- 
taiturit luhta- ja viitakerttunen ovat melko puhtaita yölaulajia, jot- 
ka pysyttelevät pensaskerroksessa. Varhaisaamun monipuoliseen 
soitantaan osallistuvat tässä satakieli, teeri, taivaanvuohi, käki, ku- 
hankeittäjä, peippo, pajulintu, kaulushaikara ja naurulokki sekä 
lehtokerttu. Len 


B9 PENSASKERTTU Sylvia communis (1758”?) 


Päiväsaikaan pensaskertun laulu kuuluu pensaikkoisilta tienvieriltä 
kaikkialla Siikalahden ympäristössä. Lahden läheisyydestä kielii 
äänitteessä ruokokerttusen ja satakielen laulut. Räkätti- ja punakyl- 
kirastaat antavat lauluillaan lisäväriä aamuun. 


B10 KULTASIRKKU Emberiza aureola (2730) 


Siikalahden ja koko Kaakkois-Suomen erikoisuuksiin kuuluva kul- 
tasirkku on mieltynyt pensoittuviin rantaniittyihin. Kuivettuneen 
pajun oksalla se kaulahöyhenet pörhöllä toistaa kaunista säettään. 
Kultasirkku on yksi niistä lajeista, joka saa lintuharrastajat kautta 
Euroopan hakeutumaan Siikalahdelle. Suomi kun on Neuvostolii- 
ton ohella ainoa paikka Euroopassa missä laji pesii, tosin täälläkin 
hyvin paikottaisena ja vähälukuisena. Taustalta kuuluvat ruoko- 
kerttunen, pajulintu ja pensaskerttu sekä yli lentää järripeippo. 


Tämä on monoäänite. 


M 


B11 PIKKULOKKEJA Larus minutus (1730”?) 


Siro, mustahuppuinen pikkulokki erottuu jo nenäsointisen jäkätyk- 
sensä perusteella voimallisesti rääkyvästä naurulokkiparvesta. 
Useimmiten lajit tekevät seuraa toisilleen, kuten tälläkin äänitteellä. 
Pajusirkku laulaa lokkiruoikon reunassa ja viitasammakot pulput- 
tavat tulvivalla rantaluhdalla. 

Aurinko on jo kivunnut korkealle. Aamu on sarastanut. Ihmiset 
heräävät ja liikenteen ääni voimistuu. Yölaulajat ovat etsiytyneet 
päivälevolle. 


ÄÄNITTÄJÄT JA VÄLINEISTÖ 


Tämän kasetin äänitteet ovat monen ihmisen yhteistyön tulos. Mo- 
nasti äänittäjäksi merkitään henkilö, joka äänityshetkellä on säädel- 
lyt magnetofonia ja tarkkaillut tulosta mittareista. Kun käytetään 
apuna paraboloidia, sama henkilö joutuu vastaamaan sekä parabo- 
loidin suuntaamisesta että nauhalle tallentuvan äänen tarkkailusta. 
Lähes poikkeuksetta tämän kasetin äänitteitä on ollut tallentamssa 
kaksi henkilöä, joissakin tapauksissa paikalla on ollut vielä kolmas- 
kin. Usein olemme äänittäneet jopa kahdella magnetofonilla samas- 
sa paikassa kahden toimiessa konemiehinä ja kolmannen avustaessa 
molempia mikrofonien suuntauksessa ja kohteiden etsimisessä. 

Arkistoomme on kerääntynyt. Parikkalan Siikalahdelta jo niin 
monta tuntia äänitteitä, että olemme saattaneet valita kasetilla kuul- 
tavat esitykset useamman rinnakkaisen äänitteen joukosta. Koska 
pyrkimyksemme on yhä enemmän stereofonisiin äänitteisiin, aiem- 
min tehdyt monoäänitteet ovat saaneet väistyä. Tämänkin takia on 
sanottava, että kasetti on kollektiivista työtä, jonka paras versio on 
tässä esillä. 


Jokaisessa äänitystilanteessa on ollut mukana toimittaja Veikko 
Neuvonen, joko itse äänittäjänä tai apumiehenä. Toimittaja Dick 
Forsman on ollut mukana kaikissa vuonna 1981 ja sen jälkeen teh- 
dyissä äänityksissä. Ennen tuota vuotta uskollisin äänitarkkailijam- 
me oli Lauri Mala. Materiaalinkeruussa Siikalahdella ovat olleet 
mukana myös äänitarkkailijat Matti Anttonen, Jorma Kovasiipi ja 
Kauko Mänty. Alkuperäisnauhojen jälkikäsittelyn on kokonaisuu- 
dessaan tehnyt äänitarkkailija Ake Andersson, joka on ollut muka- 
na myös yhdellä keruumatkalla Parikkalassa. 

Tämän kasetin äänitteet on tallennettu NAGRA IV ja NAGRA 
IV S magnetofoneilla. Mikrofonivalikoima on ollut kovin kirjava. 
Ns. lajiäänitteistä monet on tehty käyttäen apuna äänipeiliä, japani- 
laista lujitemuovista valmistettua paraboloidia JVC TL-E71/T. Tä- 
mä ”Nivico” on ns. leikattu paraboloidi, joka ei siis ole edestäpäin 
katsottuna täysin pyöreä, vaan ylhäältä ja alhaalta siitä on jätetty 
palat pois”. 

Ns. äänimaisemat, akustiikat, olemme tallentaneet mikrofonipa- 
rilla, A—B -tekniikalla eli mikrofonit ovat seisseet jalustalla rinnan 
lähes samansuuntaisina 20—40 sentin päässä toisistaan. Näissä 
äänityksissä on käytetty kondensaattorimikrofoneja AKG CK8 ja 
SENNHEISER MKH 416P. 

Paraboloidissa olemme kokeilleet monia mikrofoneja ja Radion 
ulkotuotannon äänitarkkailijat kehittivät keväällä 1980 tähän ääni- 
peiliin soveltuvan stereotekniikan eli paraboloidin polttopisteen mo- 
lemmille puolille asennettiin yksi ns. nappimikrofoni. Äänityksissä 
on käytetty sekä SONY että BAYER elektreettimikrofoneja. 

Kaiken aikaa magnetofonissa on ollut 19,5 cm/s nopeus. Käyte- 
tyin nauhatyyppi on ollut AGFA PEM 468. 

ENGLISH SUMMARY 


This cassette has been put together to be used as a prize in the 
listener contest of the radio programme LUONTOILTA (Calling 
Wildlife) by the Finnish Broadcasting Company, Oy Yleisradio Ab. 
Luontoilta is a live two-hour broadcast where the listeners can 
phone the studio to ask about free-living animals and plants. The 
guestions are answered by a team consisting of five specialists from 
different fields. In every programme the listeneres are given a 
problem to solve, which they answer using a postcard. Among the 
answerers some winners are drawn and a prize, like this cassette, is 
sent to them. 

The recordings on this cassette have been collected between 1977 
and 1983 for our nature programmes, while doing programmes at 
Siikalahti. The majority of the recordings are made by Veikko 
Neuvonen and Dick Forsman, who have also edited the cassette and 
the enclosed leaflet. 

Of all wetlands in Finland, Siikalahti is the richest in bird species. 

Siikalahti is a shallow bay of lake Simpele running from south to 
north, with large reed beds. It is situated in Parikkala, in south 
easternmost Finland, close to the Soviet border. Siikalahti is about 
500 hectares, it is 0.5—1.5 km wide and 5 km long. The roads 
surround the bay on all sides and the byway to Kaukola crosses the 
bay along a bank. The bay is very shallow, being only one meter at 
the deepest. 

Siikalahti is an important feeding and roosting place for 
migrating ducks, geese, swans and waders. About forty species of 
birds breed on the bay itself. Especially in May-June Siikalahti is a 
very popular visiting place, as one at this time can hear an interest- 
ing concert from the bay and its surroundings. The Thrush Nightin- 
gale is one of the character species of the place. About 40 pairs 
breed in the thickets along the shores. Every year also some south 
eastern rarities are recorded at Siikalahti, and the south eastern 
fauna is as a whole well represented and is a characteristic feature of 
the bay. 


The birds that we hear on this cassette are mainly active by night, 
and most of thern can be heard from dusk till dawn. The recordings 
on the cassette are grouped according to habitats and the actual 
recording places. We usually start with an acoustic recording, a 
sound picture, which tells us something about the place in general, 
and after that we listen to different species in that particular habitat. 
We have found, that there are two sounds that you cannot avoid 
hearing, which are heard all night through at Siikalahti. You will 
find the Thrush Nightingale on almost every recording, but you will 
also hear the traffic noise. 

We Finns consider Siikalahti as our finest locality for wetland 
birds, but it is also a bird paradise of international value. The World 
Wildlife Fund has taken an active part in the struggle for the 
protection of the bay. Up to these days the plans of draining 
Siikalahti to get more arable land has been a threat for the future 
existance of the bay. The level of Lake Simpele has already been 
lowered twice for this same purpose. Though the controversy about 
the future of the bay still (1983) remains unsettled, it seems already 
likely, that Siikalahti will remain as a valuable bird sanctuary and 
will be managed accordingly to that. 

The World Wildlife Fund has constructed a parking place, an 
information center, a nature trail and a bird tower at Siikalahti. 
During spring and summer a guide and wardens are present. 

All recordings on this cassette, except for two, are in stereo. They 
have been recorded with a Nagra IV S tape recorder. For the 
acousting recordings, as well as for some of the species two 
Sennheiser MKH 416 P condensator microphones have been used. 
We have also used a parabolic reflector with two Sony or Bayer 
electret microphones. The tape, Agfa PEM 468, has been used at 19 
cm/s. 

Additional information about our recordings and programmes 
are available through the editor-producer for nature programmes: 

Veikko Neuvonen 
PL 95 

SIIKALAHTI from dusk till dawn 

. At the bird watching tower at 9 p.m. (2750) 

. Great Reed Warbler Acrocephalus arundinaceus (200?) 
. Sedge Warbler Acrocephalus schoenobaenus (2? 13””) 
. Reed Bunting Emberiza schoeniclus (2915) 

. Reed Warbler Acrocephalus scirpaceus (2736) 

. The Thrush Nightingales? grove (3?'17) 

. Thrush Nightingale Luscinia luscinia (2?25””) 

. Cranes Grus grus (59), 

. River Warbler Locustella fluviatilis (2702) 

. On the bank road at 10 p.m. (2725) 

. Spotted Crake Porzana porzana (1?'47””) 


. At the:mouth ef:Siikalahti at 11 p.m. (3'25”) 

. The bay beyond the thickets (1708?) 

. Long-eared Owl fledglings Asio otus (2718) 

. Grasshopper Warbler Locustella naevia (2? 10”) 

. Marsh Warbler Acrocephalus palustris (1755?) 

. Blyth?s Reed Warbler Acrocephalus dumetorum (3?03””) 

. Golden Oriole Oriolus oriolus (1?40”) 

. Icterine Warbler Hippolais icterina (2730?) 

. Whitethroat Sylvia communis (158?) 

*10. 
11. 


Yellow-breasted Bunting Emberiza aureola (2?30””) 
Little Gulls Larus minutus (1730?) 


* are mono recordings 

LAKE SIMPELE I 


[ Äänityspaikat ja niissä tallennetut äänitteet: 
Localities with corresponding recordings: 


i O Lintutorni ja polkusilta A 1—5 
/ Bird tower and nature trail 


, & Lehto ja opastuskeskus A 6—9 
/ The grove and the information center 


/ (8) Patotie A 10 


The bank road 


Imatralle Siikalahden suu A 11,B 1, B 11 
to Imatra The mouth of Siikalahti 


6) Länsiranta B2,B7—9 
The western shore 


(6) Kannas I B 3 


(7) Kannas II B 4—6, B 10 


